**A TITA ösztöndíjpályázat részletes leírása**

1. **A pályázat célja**

A Tatabányai Ifjú Tehetségekért Alapítvány (TITA) ösztöndíjpályázatot hirdet olyan – a tanulásban, sportban, művészetekben – kiemelkedő fiatalok támogatása, akiknek személyisége és tevékenysége példaként állítható kortársaik elé.

Célunk megtalálni, támogatni és a város közösségének bemutatni azokat a Tatabányán élő vagy itt tanuló diákokat, akik teljesítményükkel, szorgalmukkal, tehetségükkel és személyiségükkel különösen rászolgáltak arra, hogy képességeik kibontakoztatását támogassuk.

1. **A pályázók köre**

Az ösztöndíjra pályázhatnak azok a nappali tagozatos tanulói/hallgatói jogviszonnyal rendelkező diákok,

* akiknek életkora 13 és 20 év között van (azaz a születési év 1993-2000), és
* tatabányai állandó lakcímmel rendelkeznek,

vagy

Tatabánya valamelyik közoktatási intézményében tanulnak.

1. **A pályázat tartalmi követelményei**

A pályázónak ismertetnie kell az elmúlt tanévben elért eredményeit, valamint el kell készítenie egy tervet, amelyben leírja, hogy a következő tanévben hogyan szeretné továbbfejleszteni tudását, képességeit. Meg kell határoznia azokat a célokat, amelyekhez a TITA által biztosított támogatást kéri.

1. **A pályázat formai követelményei**
   1. A pályázatot a mellékletben szereplő pályázati adatlapon két (egy eredeti és egy másolati) példányban kell benyújtani.
   2. Az adatlaphoz csatolni kell

* a tanulói jogviszony igazolását (iskolától kérhető),
* a nem tatabányai iskolába járó pályázó esetén a tatabányai lakcím igazolására szolgáló irat másolatát,
* a 2012/13. tanév bizonyítványának másolatát,
* az elért eredmény(eke)t igazoló irat(ok) másolatát,
  1. A 18. életévét be nem töltött pályázó esetén a pályázati adatlapon a szülő/gondviselő aláírásának is szerepelnie kell.

1. **A támogatás formája**
   1. A pályázaton elnyert támogatás formája ösztöndíj. A támogatás időtartama 6 hónap. Az ösztöndíj egyhavi összegét az alapítvány minden hónap 15. napjáig átutalja a pályázatban megadott számlaszámra.
   2. A pályázaton elnyert támogatás összegét a TITA kuratóriuma állapítja meg a beérkezett és támogatásra érdemes pályázatok számának függvényében.
2. **Beszámoló és elszámolás**

A pályázó vállalja, hogy a félév végén beszámolót készít a pályázatában vállalt célok teljesítéséről.

1. **A pályázat benyújtásának helye és ideje**

A pályázatokat postai úton a következő címre kell benyújtani: ?????

A pályázat benyújtásának határideje: 2013. szeptember 15.

A pályázat eredményének kihirdetése várhatóan 2013. október 11.